佛前忏悔发愿文▲
点击“佛經”关注，微信唯一许愿佛堂
清净地  结佛缘  品禅意  听佛音  进入佛堂许心愿
【忏悔文】
从于无始，以至今生。毁坏三宝，作一阐提。
谤大乘经，断学般若。杀害父母，出佛身血。
污僧伽蓝，破他梵行。毁坏塔寺，盗用僧物。
起诸邪见，拔无因果。狎近恶友，违背良师。
自作教他，见闻随喜。如是等罪，无量无边。
故于今日，生大惭愧。克诚披露，求哀忏悔。
惟愿三宝，慈悲摄受。放大光明，照触我心。
诸恶消灭，三障蠲除。复本心源，究竟清净。
【西方发愿文】
南无西方接引阿弥陀佛(三称)
稽首西方安乐国，接引众生大导师。
我今发愿愿往生，惟愿慈悲哀摄受。
弟子众等，普为四恩三有。法界众生，求于诸佛。一乘无上，菩提道故。专心持念，阿弥陀佛。万德洪名，期生净土。又以业重福轻，障深慧浅。染心易炽，净德难成。今于佛前，翘勤五体，披沥一心，投诚忏悔。我及众生，旷劫至今。迷本净心，纵贪嗔痴。染秽三业，无量无边。所作罪垢，无量无边。所结冤业，愿悉消灭。从于今日，立深誓愿。远离恶法，誓不更造。勤修圣道，誓不退惰。誓成正觉，誓度众生。阿弥陀佛，以慈悲愿力。当证知我，当哀悯我，当加被我。愿禅观之中，梦寐之际，得见阿弥陀